Държавен вестник, бр. 9, 2010 г., стр. 51

БРОЙ  9	
Д Ъ Р Ж А В Е Н  В Е С Т Н И К 	
СТР.  51  
и пробационни служители и представители на 
наблюдателни комисии. При необходимост те 
се подпомагат от представители на държавни, 
общински, граждански и религиозни общности 
и неправителствени организации.
(2) Три дни преди освобождаването лишеният 
от свобода се спира от работа. През това време 
му се предават собствените дрехи, а той връща 
зачислените му вещи, като му се изплащат 
заработените суми. Тези дни му се зачитат за 
работни и получава храна за работещ.
(3) Когато не е възможно да се изчислят 
работните дни и трудовото възнаграждение 
за времето, непосредствено предшестващо 
освобождаването, зачитат се работни дни и се 
заплаща като за изпълнение на трудови норми 
100 на сто. Изплатените в повече или неизпла­
тените в тези случаи суми остават за сметка на 
Държавно предприятие „Фонд затворно дело“, 
затвора или поправителния дом.
Чл. 189. (1) Изчисляването на изпълнението 
на трудовите норми и преценката за уплътня­
ване на работното време с оглед зачитане на 
работни дни се извършва ежедневно.
(2) Когато ежедневното изчисляване на 
работните дни е фактически невъзможно, то 
се извършва в края на седмицата или на ме­
сеца, а за заетите в селскостопанска дейност 
и други специфични производства – и за по-
дълги периоди.
(3) При престой се зачитат работни дни 
съобразно фактически извършената работа.
(4) Ежемесечно след изчисляването на 
подлежащите на зачитане работни дни адми­
нистрацията уведомява лишените от свобода.
Чл. 190. Зачитането по чл. 179, ал. 2 ЗИНЗС 
се извършва със заповед на главния директор 
на ГДИН.
Чл. 191. (1) При освобождаването се издават 
удостоверения за изтърпяване на наказанието, 
които са освободени от държавна такса.
(2) Удостоверението за изтърпяно наказание 
съдържа данни за зачетеното предварително 
задържане, изтърпяното фактически наказание, 
срока на постановеното помилване, зачетените 
работни дни или остатъка от наказанието, от 
изтърпяването на който лишеният от свобода 
е освободен условно предсрочно.
Чл. 192. (1) За изтърпяното наказание по 
всяка присъда или определение се изготвя све­
дение по установен образец, препис от което се 
изпраща в ГДИН и се уведомяват прокурорът, 
привел присъдата или определението в изпъл­
нение, и бюрото за съдимост към районния 
съд по месторождение на лицето.
(2) В случай на неоснователно задържане 
на осъдения в затвора или поправителния дом 
след изтичане срока на наказанието заедно със 
сведението по ал. 1 се изпраща и справка за 
причините за задържането.
(3) За всеки случай на неоснователно задър­
жане се уведомяват прокурорът, упражняващ 
надзор за законност, и Върховната касационна 
прокуратура.
Чл. 193. (1) Един месец преди освобождава­
нето на лишения от свобода администрацията 
уведомява общинския съвет или кметството 
по постоянния му адрес и съответната наблю­
дателна комисия за деня на освобождаването.
(2) За освобождаването на лишените от 
свобода се уведомяват регионалното поделе­
ние на Министерството на вътрешните работи, 
военното окръжие и военноотчетното бюро по 
постоянния адрес на осъдения.
Чл. 194. При условно предсрочно освобожда­
ване на лишени от свобода за взетото отношение 
от съда по наложените допълнителни наказа­
ния по чл. 37, ал. 1, т. 6 и 7 от Наказателния 
кодекс и за постановената пробационна мярка 
в изпитателния срок се уведомява прокурорът, 
привел присъдата в изпълнение, и съответната 
пробационна служба.
Г л а в а  с е д м а
ОСОБЕНИ РАЗПОРЕДБИ ЗА ИЗПЪЛНЕНИЕ 
НА НАКАЗАНИЕТО ЛИШАВАНЕ ОТ СВОБО­
ДА ПО ОТНОШЕНИЕ НА НЕПЪЛНОЛЕТНИ
Чл. 195. Разпоредбите на предходните глави 
на този правилник се прилагат и по отношение 
на непълнолетните, доколкото в тази глава не 
се предвижда друго.
Чл. 196. (1) Новопостъпилите непълнолетни 
се приемат от началника на поправителния дом, 
психолога и лекаря. Те се настаняват в приемно 
отделение, където престояват от 14 денонощия 
до един месец. Постъпилите за втори и пос­
ледващ път или от арест престояват от 10 до 
14 денонощия. През това време се запознават 
с обстановката и реда в поправителния дом, 
проучват се техните личностови качества, кри­
минална заразеност, образование, педагогическа 
занемареност, семейно положение и причини 
за извършеното престъпление.
(2) Въз основа на оценка на лекаря и пси­
холога и предложение от инспектор-приемна 
след изтичане срока на престоя в приемното 
отделение непълнолетните се разпределят по 
групи, учебни класове и работни места.
Чл. 197. Непълнолетните, постъпили за 
втори и последващ път, се настаняват отделно 
от останалите. Изолацията се осъществява по 
време на работа и други общи мероприятия с 
изключение на обучението.
Чл. 198. (1) В общообразователното обуче­
ние се включват всички непълнолетни, които 
са постъпили в поправителния дом един месец 
преди завършване на първия учебен срок.
(2) Постъпилите по-късно се включват в 
учебен процес само ако имат оформен успех 
за първия учебен срок и не са прекъсвали 
обучението си през текущия срок за повече 
от два месеца.